Ackers se Gloucester val wéér vas | Netwerk24
24 Februarie 2020 20:45
Johan Ackermann, Gloucester se afrigter. Foto: Getty Images
London Irish het Gloucester, die Engelse klubspan wat Ackermann brei, Saterdag met 24-20 in Reading geklop.
Ackermann het ná die wedstryd in 'n video op Gloucester se webtuiste erken dat sy span tans nie goed speel nie.
"Die spelers het regtig alles ingesit, maar die span se karakter word nou getoets. As spelers en bestuur moet ons regmaak wat verkeerd is, maar dit gaan nie maklik wees nie.
As spelers en bestuur moet ons regmaak wat verkeerd is, maar dit gaan nie maklik wees nie.
"Mense daar buite sal ons waarskynlik kritiseer, maar die enigste ding wat ons kan doen, is om as 'n span hard te werk en in mekaar te bly glo," sê hy.
Behalwe vir Ackermann, was daar ook op die speelveld 'n Suid-Afrikaanse geurtjie. Franco Mostert (slot) en Ackermann se seun, Ruan, het vir Gloucester uitgedraf, terwyl die effens vergete oud-Bok Franco van der Merwe (slot) vir Londen Irish gespeel het.
Gloucester het tot dusver net vier oorwinnings in sy 11 wedstryde in die kompetisie behaal en bevind hom in die sewende plek op die punteleer.
* Die Sale Sharks, tweede op die punteleer en met 'n gros Suid-Afrikaners in sy geledere, het min moeite ondervind om die Leicester Tigers Vrydag met 36-3 in Salford te klop.
Die Springbok-stut Coenie Oosthuizen het een van sy span se vyf drieë gedruk, terwyl Robert du Preez met vier doelskoppe en 'n strafdoel geslaag het.
Sy broers, Dan en Jean-Luc, was ook in die beginspan, sowel as die oud-Bul Jono Ross (flank). Jean-Luc, bekend as 'n losvoorspeler, het in 'n effens ongewone posisie op slot gespeel.
* Exeter Chiefs is steeds boaan die punteleer. Hy het die Northampton Saints Sondag maklik tuis met 57-7 geklop.
Die oud-Bul Jannes Kirsten, wat slot gespeel het, het een van die wenspan se drieë gedruk. Jacques Vermeulen, voormalige Haai, het op flank vir Exeter uitgedraf.
Cobus Reinach, skrumskakel van die Springbokke, was op die Saints se plaasvervangersbank. – Sportredaksie
Meer oor: Coenie Oosthuizen | Robert Du Preez | Engeland | Engelse Premierliga | Afrigter | Rugby | Gloucester | Leeus